Coenyropsis

Coenyropsis er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

Utseende 
Nokså små (vingespenn 30-38 millimeter), brune sommerfugler. Oversiden er brun, med en øyeflekk med to hvite kjerner i spissen av overvingen og et par mindre flekker på bakvingene. Flekkene kan være omgitt av et oransje felt.
Undersiden er farget omtrent som oversiden.

Levevis 
Disse sommerfuglene lever på savanner, gjerne i nærheten av tornebusker. Som vanlig for ringvinger har den en langsom og vinglete flukt. Livssyklusen er ukjent, men larvene lever sannsynligvis på gras.

Utbredelse 
Slekten er utbredt i det sørlige og østlige Afrika, nord til det sørlige Kenya.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Stammen Satyrini 
 Gruppen Ypthimina 
 Slekten Coenyropsis van Son, 1958
 Coenyropsis bera (Hewitson, 1877)
 Coenyropsis carcassoni Kielland, 1976
 Coenyropsis natalii (Boisduval, 1847)

Kilder 
 Markku Savela's Lepidoptera and some other life forms: Sjekkliste over artene. Hentet 19.1. 2012.
 Lewis, H.L. (1974) Fjärilar från hela världen. Forum, Stockholm. ISBN 91-37-10100-5

Eksterne lenker 
 
 Brower, A.V.Z. (2006) Coenyropsis på Tree of life
 Bilde av Coenyropsis natalii

Ringvinger
Sommerfugler formelt beskrevet i 1958
Dyr formelt beskrevet av Georges van Son